Jabarkan Su'a Wakhe: 3 hie dari Fanika gera-era mböŵö dalam bahasa nias

Famahö mbawi: 1 rigi firö

Sara niröi ba dalinga mba'o (na mate nina)

Sara niröi ba dalinga mba'o (na mate nama)

Sia'a mbawi walöŵa na mangowalu la'o onomatua (molo'ö bosi nono alawe ba wongambatösa)

Na fa'udu ami wo'omou, böi rugigö moroi furi

Na öbözi ia ba mbate'e, böi gohi ia baulu

Böi be'e ia furiu na mofanö ami ba lala

Böi fa'ötö ia ba niha na mi'ötö molö

Böi bözi zolau na falukha ami zitenga bö'öu, he ha afo be'e khöra

Böi wuwu ndra'ugö ba mbawa duwu-tuwu na latörö föna nomou ira si tenga bö'öu

Böi be'e solora na bongi ira

Na ögo'ö fefu niwa'öra andre ba

ya'okafu ami mane idanö, ya'odöŵa-döŵa ami hulö na'ua,

yatobali ami tanömö, yatobali ami töwua,

yatobali ami salaŵa, yatobali ami sebua,

ya mo'ono ba ya monga'ötö ami,

yahönö zi so ba halama, ya liwu zi so ba mbanua,

ya mo'ono ami ono alawe, ya monga'ötö ami ono matua,

ya hulö nene ba nasi ya hulö ndröfi ba mbanua

Na lö atö öfalua ba mazui lö ögo'ö goroisa si no laŵa'ö, ba asoso gömöu sadaha-daha sara mbawi sara gana'a.

Simanö maedo-maedo fanika era-era mböwö ba Laraga Öri Sawö.